РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  18
от заседанието на Комисия ”Съдебна администрация” на ВСС,
проведено на 20.05.2013 г.

Днес, 20.05.2013 г. /сряда/ от 13.00 часа се проведе заседание на комисия “Съдебна администрация” на ВСС, в състав:

ПРЕДСЕДАТЕЛ:  Димитър Узунов

ЧЛЕНОВЕ:  Елка Атанасова 
  Магдалена Лазарова 
  Каролина Неделчева
  Галя Георгиева

На заседанието присъстваха експертните сътрудници на комисията: Елеонора Савова – н-к отдел „СКС”, Ана Топалова – старши експерт-юрисконсулт.

1. ОТНОСНО: Уведомление от председателя на Районен съд гр. Пловдив за извършено преназначаване на съдебен служител от длъжност „съдебен секретар” на длъжност „завеждащ служба”, считано от 22.04.2013 г.

КОМИСИЯ „СЪДЕБНА АДМИНИСТРАЦИЯ”
Р Е Ш И:

1.1. Приема за сведение уведомлението от председателя на Районен съд гр. Пловдив за извършено преназначаване на съдебен служител от длъжност „съдебен секретар” на длъжност „завеждащ служба”, считано от 22.04.2013 г.

2. ОТНОСНО: Съвместно искане от председателите на Софийски градски съд и Софийски районен съд за увеличаване на щатната численост на Софийски районен съд с една длъжност за „съдебен деловодител”, който да обслужва Центъра за спогодби и медиация при програма „Спогодби”.
Приложение: Концепция за развитие на Центъра за спогодби и медиация към СРС за периода 01.01.2013 – 31.12.2015 г.

КОМИСИЯ „СЪДЕБНА АДМИНИСТРАЦИЯ”
Р Е Ш И:

2.1. ОТЛАГА разглеждането на искането от председателите на Софийски градски съд и Софийски районен съд до завършване на анализа на комисия „Съдебна администрация”, за оптимизиране щатовете за съдебни служители във всички органи на съдебната власт, чрез адекватното й преразпределение.  

3. ОТНОСНО: Искане от председателя на Районен съд гр. Русе за даване на съгласие за назначаване на съдебен служител на длъжност „призовкар” по чл. 68, ал. 1, т. 3 от КТ.

Комисия “Съдебна администрация” предлага на Висшия съдебен съвет да приеме следното решение:
ПРОЕКТ:
ВИСШИЯТ СЪДЕБЕН СЪВЕТ
Р Е Ш И:

3.1. даВА съгласие за назначаване на съдебен служител на длъжност „призовкар” по чл. 68, ал. 1, т. 3 от КТ  в Районен съд гр. Русе.
Мотиви:
Висока натовареност  в РС-Русе, над средната за  районните съдилища в областните центрове за  страната.
Съотношение брой служители към брой магистрати е  под средното за  страната.
Необходимост от попълване на щатната численост на съда.
Налице е финансова обезпеченост.
4. ОТНОСНО: Извлечение от протокол № 16/25.04.2013 г. от заседанието на ВСС относно отложена т. 35 на КСА – Искане от председателя на Военен съд гр. Варна за даване на съгласие, след освобождаване от военна служба на младши сержант Слави В. Славов, заемащ длъжност „шофьор”, трудовото му правоотношение да продължи при условията на КТ и Класификатора на длъжностите в администрацията, на основание чл. 341 от ЗСВ.

КОМИСИЯ „СЪДЕБНА АДМИНИСТРАЦИЯ”
Р Е Ш И:

	4.1. ОТЛАГА разглеждането на т. 4, като изисква от председателя на Военен съд гр. Варна да обоснове причината, поради която военнослужещото лице Слави В. Славов е в щатното разписание на Военен съд гр. Варна.
 Да представи копие от трудовия договор за възникване на трудовото правоотношение  с лицето.

т.  Р А З Н И

	5. ОТНОСНО: Искане от председателя на Върховен административен съд за даване на съгласие за назначаване на съдебен служител на длъжност „главен готвач” в Учебен център с. Лозенец, Бургаска област, считано от 03.06.2013 г.

Комисия “Съдебна администрация” предлага на Висшия съдебен съвет да приеме следното решение:
ПРОЕКТ:
ВИСШИЯТ СЪДЕБЕН СЪВЕТ
Р Е Ш И:

5.1. даВА съгласие за назначаване на съдебен служител на длъжност „главен готвач” в Учебен център с. Лозенец, Бургаска област, считано от 03.06.2013 г.
Мотиви:
Необходимост от сключване на срочен договор за сезонна дейност на длъжност „главен готвач”.
Налице е финансова обезпеченост.
6. ОТНОСНО: Запитване от председателя на Софийски военен съд относно категориите съдебни служители – задължени лица по чл. 3, т. 25 от ЗПУК - /решение от 13.05.2013 г. на Комисия по предотвратяване и установяване конфликт на интереси и взаимодействие с ИВСС/.

КОМИСИЯ „СЪДЕБНА АДМИНИСТРАЦИЯ”
Р Е Ш И:

6.1. ОТЛАГА разглеждането на т. 6 за следващо заседание на комисията, като възлага на експертния сътрудник на комисията Ана Топалова – старши експерт-юрисконсулт да изготви становище във връзка със запитването от председателя на Софийски военен съд и решението на КПУКИВИВСС.

7. ОТНОСНО: Обявени конкурси за длъжностите „младши експерт-връзки с обществеността” и „директор на Дирекция „Публична комуникация и протокол” в АВСС.

По т. 7 докладва г-жа Магдалена Лазарова.
Във връзка с проведеното на 20.05.2013 г. в 9.00 ч. заседание на Конкурсната комисия във връзка с обявената конкурсна процедура и произнасяне по повод допустимостта на кандидатите по документи и  подали молби за участие в обявените конкурси за длъжностите „младши експерт-връзки с обществеността” и „директор на Дирекция „Публична комуникация и протокол” в АВСС, конкурсната процедура е прекратена. За длъжността „директор на дирекция „Публична комуникация и протокол” са подадени 10 бр. кандидатури, а за длъжността „младши експерт-връзки с обществеността” – 4 бр. кандидатури. Причините за това са следните: 
Първо - обявата, която е пусната от Главния секретар на ВСС за обявяване на конкурса за двете длъжности не е съобразена с протоколите на Комисия „Съдебна администрация” и Комисия „Публична комуникация”. Това са изискванията, които са обявени за заемане на съответните длъжности, касаещи образователния ценз. 
В обявата за конкурса за длъжността “директор на дирекция „Публична комуникация и протокол” има несъответствие между зададените в т. 2 от обявата изисквания в частта „професионален опит”, където е посочено: „трудов стаж – не по-малко от 8 год.”, без изрично да е упоменато дали става въпрос за общ трудов стаж или такъв в областта на журналистиката, публичната комуникация, връзките с обществеността, масовите комуникации или правото. 
Второ - във връзка с изискванията зададени в т. 5 – „компютърна грамотност: MICROSOFT OFFICE – WORD, EXCEL, INTERNET и POWER POINT /поне на 50 % от познанията, изискващи се за издаване на сертификат, валиден в Европейския съюз/” и т. 6 – „владеене на поне един от езиците: английски, немски или френски на ниво най-малко В1, изискващи се за издаване на сертификат, валиден в Европейския съюз”, Комисията констатира, че в т. 10 на обявата – „необходими документи”, не са посочени изрично документите, съответно сертификатите, удостоверяващи, изискуемото ниво на компютърна грамотност и  изискуемото ниво на владеене на английски, немски или френски език. 
В обявата за конкурса за длъжността “младши експерт-връзки с обществеността” в отдел “Връзки с обществеността”, дирекция “Публична комуникация и протокол” в АВСС, във връзка с изискванията зададени в т. 4 – „компютърна грамотност: MICROSOFT OFFICE – WORD, EXCEL, INTERNET и POWER POINT /поне на 50 % от познанията, изискващи се за издаване на сертификат, валиден в Европейския съюз/” и т. 5 – „владеене на поне един от езиците: английски, немски или френски на ниво най-малко В1, изискващи се за издаване на сертификат, валиден в Европейския съюз”, Комисията констатира, че в т. 9 на обявата – „необходими документи”, не са посочени изрично документите, съответно сертификатите, удостоверяващи, изискуемото ниво на компютърна грамотност и  изискуемото ниво на владеене на английски, немски или френски език. 
 С оглед на гореизложеното,

КОМИСИЯ „СЪДЕБНА АДМИНИСТРАЦИЯ”
Р Е Ш И:

7.1. ИЗИСКВА становище от Главния секретар на ВСС за причините, поради които е допуснато несъответствие между решенията на комисия „Съдебна администрация” от 23.01.2013 г. и комисия „Публична комуникация” от 26.02.2013 г. със съдържанието на обявата за конкурса за длъжностите „младши експерт-връзки с обществеността” и „директор на Дирекция „Публична комуникация” в АВСС.

	8. ОТНОСНО: Възражение-становище от инж. Георги Костадинов Йончев – младши вътрешен одитор в Дирекция „Вътрешен одит” на ВСС срещу предложение за допълване на длъжностни характеристики на служители от дирекция „Вътрешен одит”.

КОМИСИЯ „СЪДЕБНА АДМИНИСТРАЦИЯ”
Р Е Ш И:

	8.1. ПРИЕМА за сведение възражението от инж. Георги Костадинов Йончев – младши вътрешен одитор в Дирекция „Вътрешен одит” на ВСС.
	8.2. Възражението да се приложи към материалите за заседанието на ВСС на 23.05.2013 г.

ПРЕДСЕДАТЕЛ 
НА КОМИСИЯТА:
					     	   ДИМИТЪР УЗУНОВ

Н-к  отдел “СКС”:
Е. Савова 

Технически сътрудник:
М. Георгиева